267/1950. (XI. 4.) M. T. számú rendelet
267/1950. (XI. 4.) M. T. számú rendelet a magyar tengeri kereskedelmi hajók lobogója tárgyában.Közigazgatási rendszám: 7741.

1.§.

(1) A magyar tengeri kereskedelmi hajókon a Magyar Népköztársasághoz való tartozást jelző lobogó piros-fehér-zöld színű, középen a Magyar Népköztársaság címerével.
(2) A Magyar Népköztársáságnak az 1949. évi XX. törvény mellékletében közzétett mintának megfelelő címerét a lobogón akként kell elhelyezni, hogy a címer felső része a piros sáv alsó, a címer alsó része pedig a zöld színű sáv felső egyharmad részéig terjedjen.

2.§.

(1) Az 1.§-ban említett lobogó szélessége úgy aránylik a hosszához, mint kettő a háromhoz.
(2) Az 1.§-ban említett lobogóban valamely különös jelvényt alkalmazni nem szabad.
(3) A magyar tengeri kereskedelmi hajókon árbocszalagot alkalmazni nem szabad.

3.§.

A földművelés-, ipar- és kereskedelemügyi miniszter 1869. évi március hó 10-én kelt hirdetménye (Rendeletek Tára 216. old.), valamint a 8397/1921. M. E. számú rendelet (Rendeletek Tára 284. old.) hatályát veszti.

Jogszabályok
Rendeletek
Vexillológia